Document ID: 32001R0704

Kommissionens forordning (EF) nr. 704/2001
af 6. april 2001
om ændring af forordning (EF) nr. 2300/97 om visse gennemførelsesbestemmelser til Rådets forordning (EF) nr. 1221/97 om almindelige regler for anvendelsen af foranstaltninger til forbedring af produktionen og afsætningen af honning
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1221/97 af 25. juni 1997 om almindelige regler for anvendelsen af foranstaltninger til forbedring af produktionen og afsætningen af honning(1), ændret ved forordning (EF) 2070/98(2), særlig artikel 5, og
ud fra følgende betragtninger:
(1) Gennemførelsesbestemmelserne for foranstaltningerne til forbedring af produktionen og afsætningen af honning blev fastsat ved Kommissionens forordning (EF) nr. 2300/97(3), senest ændret ved forordning (EF) nr. 1438/2000(4).
(2) Ifølge konklusionerne i beretningen fra Kommissionen til Rådet og Europa-Parlamentet om anvendelsen af Rådets forordning (EF) nr. 1221/97 om almindelige regler for anvendelsen af foranstaltninger til forbedring af produktionen og afsætningen af honning(5), skal der indføres en forenklet forvaltning, så medlemsstaterne hvert år kun kan forelægge eventuelle ændringer eller tilpasninger af det foregående års programmer.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Artikel 2, stk. 1, i forordning (EF) nr. 2300/97 affattes således: "1. Medlemsstaterne sender programmerne til Kommissionen hvert år inden den 15. april. Medlemsstaterne kan dog kun meddele eventuelle ændringer eller tilpasninger af det foregående års programmer."
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. april 2001.

Labels: 7
3
17
19